Komisijos Reglamentas (EB) Nr. 314/97
1997 m. vasario 20 d.
iš dalies keičiantis Reglamentą (EEB) Nr. 94/92, nustatantį išsamias Reglamente (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų numatytos importo iš trečiųjų šalių tvarkos įgyvendinimo taisykles
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. birželio 24 d. Tarybos reglamentą (EEB) Nr. 2092/91 dėl ekologinės žemės ūkio produktų gamybos ir nuorodų apie tokią gamybą ant žemės ūkio ir maisto produktų [1] su paskutiniais pakeitimais, padarytais Komisijos reglamentu (EB) Nr. 418/96 [2], ypač į jo 11 straipsnį,
kadangi Reglamento (EEB) Nr. 2092/91 11 straipsnio 1 dalis nustato, kad iš trečiosios šalies importuojamais gaminiais prekiauti galima tik tada, kai jie yra kilę iš trečiosios šalies, esančios sąraše, sudarytame pagal nurodyto straipsnio 2 dalyje nustatytas sąlygas; kadangi toks sąrašas yra Komisijos reglamento (EEB) Nr. 94/92 [3] su pakeitimais, padarytais Reglamentu (EB) Nr. 522/96 [4], priede;
kadangi Argentina, Vengrija ir Šveicarija pateikė Komisijai paraišką iš dalies pakeisti jų įtraukimo į Reglamento (EEB) Nr. 2092/91 11 straipsnio 1 dalyje numatytą sąrašą sąlygas, bei pateikė Reglamento (EEB) Nr. 94/92 2 straipsnio 2 dalyje reikalaujamą informaciją;
kadangi Nyderlandai pateikė prašymą įtraukti Skal kaip vieną Vengrijos kontrolės įstaigų. Kadangi ši kontrolės įstaiga prieš tai buvo įvertinta Nyderlanduose, Komisija perdavė šį prašymą Vengrijos valdžios institucijoms; kadangi Vengrija sutiko, kad ši kontrolės įstaiga būtų įtraukta;
kadangi išnagrinėjus pateiktą informaciją prieita prie išvados, kad šie reikalavimai yra lygiaverčiai Bendrijos teisės aktuose esantiems reikalavimams;
kadangi aiškumo sumetimais šiame reglamente būtina sudaryti išsamų trečiųjų šalių sąrašą, priimtą Reglamento (EEB) Nr. 2092/91 1 straipsnyje nustatyta tvarka;
kadangi tam, kad minėta tvarka veiktų visose trečiosiose šalyse, turi būti identifikuotos įstaigos, atsakingos už Reglamento (EEB) Nr. 2092/91 11 straipsnio 1 dalies b punkte nurodyto sertifikato išdavimą;
kadangi šiame reglamente numatytos priemonės atitinka Reglamento (EEB) Nr. 2092/91 14 straipsnyje nurodyto Komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 94/92 priedas pakeičiamas šio reglamento priedu.
2 straipsnis
Šis reglamentas įsigalioja 1997 m. kovo 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1997 m. vasario 20 d.